wickkiey/tamil-wikipedia-markdown huggingface dataset:
# பாகோ



**பாகோ** (மலாய்: *Pagoh*; ஆங்கிலம்: *Pagoh*; சீனம்: 巴果); என்பது மலேசியா, ஜொகூர், மூவார் மாவட்டத்தில் அமைந்துள்ள ஒரு நகரம் ஆகும். மூவார் நகரில் இருந்து 21 கி.மீ.; ஜொகூர் பாரு நகரில் இருந்து சுமார் 154 கி.மீ. தொலைவிலும் அமைந்துள்ளது.  

தீபகற்ப மலேசியாவின் மேற்குக் கடற்கரையில் உள்ள முக்கிய விரைவுச் சாலையான வடக்கு-தெற்கு விரைவுசாலையில் உள்ள முக்கியச் சாலைப் பரிமாற்றங்களில் வழியாகப் பாகோவிற்குச் செல்லலாம்.  

இந்த நகரம் மூவார்-லாபிஸ் (J32) சாலை (*Jalan Muar-Labis*); பாகோ-பாரிட் சூலோங் (J23) சாலை (*Jalan Pagoh-Parit Sulong*); ஆகிய இரண்டு முக்கிய சாலைகளால் இணைக்கப்பட்டு உள்ளது.  

## அருகில் உள்ள நகரங்கள்
1. மூவார் *(Muar Town)*
1. பாரிட் ஜாவா *(Parit Jawa)*
1. பாரிட் சூலோங் *(Parit Sulong)*
1. பக்ரி *(Bakri)*
1. சுங்கை பாலாங் *(Sungai Balang)*
1. புக்கிட் கெப்போங் *(Bukit Kepong)*
1. புக்கிட் பாசிர் *(Bukit Pasir)*
1. பஞ்சூர் *(Panchor)*
1. லெங்கா *(Lenga)*
1. ஜாலான் பக்ரி *(Jalan Bakri)*
1. புக்கிட் நானிங் *(Bukit Naning)*

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) பாகோ நாடாளுமன்றத் தொகுதியில், மலேசியாவின் 8-ஆவது பிரதமர் **முகிதீன் யாசின்** நாடாளுமன்ற உறுப்பினராக உள்ளார்.  

| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |

## காட்சியகம்

## தமிழ்ப்பள்ளிகள்

ஜொகூர், மூவார் மாவட்டம், பாகோ நகருக்கு அருகில் இருக்கும் பஞ்சூர் நகரில் ஒரு தமிழ்ப்பள்ளி உள்ளது. அதன் பெயர் **லனாட்ரோன் தமிழ்ப்பள்ளி**. ஜொகூர் மாநிலத்தில் தோற்றுவிக்கப்பட்ட முதல் தமிழ்ப்பள்ளி எனும் பெருமையும் இந்தப் பள்ளிக்கு உண்டு. இந்தப் பள்ளியில் 152 மாணவர்கள் பயில்கிறார்கள். 27 ஆசிரியர்கள் பணியாற்றுகிறார்கள்.  

பாகோ நகரின் புறநகர்ப் பகுதியில் மேலும் ஒரு தமிழ்ப்பள்ளி உள்ளது. அதன் பெயர் **பன் ஹெங் தோட்டத் தமிழ்ப்பள்ளி**. இந்தப் பள்ளியில் 7 மாணவர்கள் பயில்கிறார்கள். 8 ஆசிரியர்கள் பணியாற்றுகிறார்கள். பன் ஹெங் தோட்டத்தில் பணிபுரிந்த தமிழர்கள் அருகில் உள்ள நகரங்களுக்கு மாறிச் செல்வதால், இந்தப் பள்ளியின் மாணவர் எண்ணிக்கை மிகவும் குறைந்து வருகிறது. தக்க நடவடிக்கைகள் எடுக்கப் படவில்லை என்றால் இந்தப் பள்ளியும் மூடப் படலாம்.  

மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  

| JBD5084 | பஞ்சூர் | SJK(T) Ladang Lanadron | **லனாட்ரோன் தமிழ்ப்பள்ளி** | பஞ்சூர் | 154 | 17 |
| --- | --- | --- | --- | --- | --- | --- |
| JBD5087 | பன் ஹெங் தோட்டம் | SJK(T) Ladang Ban Heng | **பன் ஹெங் தோட்டத் தமிழ்ப்பள்ளி** | பாகோ | 7 | 8 |
# கோ. பி. பிள்ளை


**கோவிந்தன் பரமேசுவரன் பிள்ளை** என்பவர் பொதுவாக **பாரிஸ்டர் ஜி. பி. பிள்ளை** என்று அழைக்கப்படுகிறார். பள்ளிச்சலின் கோவிந்தன் பரமேசுவரன் பிள்ளை (1864 &ndash; 1903) பிப்ரவரி 2, 1864 அன்று திருவனந்தபுரம், பள்ளிப்புரத்தில் நாயர் குடும்பத்தில் பிறந்தார். இவரது பெற்றோர் அரிகரன் அய்யர் மற்றும் கார்த்தியாயனி அம்மா ஆவார்.  

பிள்ளை, சென்னை மாநிலக் கல்லூரியில் இளங்கலைப் பட்டம் பெற்ற பிறகு 1898-ல் இலண்டனில் உள்ள *மிடில் டெம்பிள்* மேற்படிப்பிற்காகச் சென்றார். 1902-ல் திருவிதாங்கூர் உயர்நீதிமன்றத்தில் பணியாற்றுவதற்காகத் திரும்பினார். . பின்னர் தென்னிந்தியாவில் முதல் ஆங்கில நாளிதழான *தி மெட்ராஸ் ஸ்டாண்டர்டை* நிறுவினார்*.* சென்னையில் தங்கியிருந்த காலத்தில் தி இந்துவில் எழுதி வந்தார். 1891-ல் *மலையாளி நினைவகத்தை* உருவாக்குவதில் முக்கியப் பங்கு வகித்தார்.  

மகாத்மா காந்தி தனது சுயசரிதையில் குறிப்பிட்டுள்ள ஒரே ஒரு மலையாளி இவர்தான்.  

## இந்திய விடுதலைப் போராட்டத்தில் பங்கேற்பு
1885-ல் இந்தியத் தேசிய காங்கிரசின் உருவாக்கம் பிரித்தானிய ஆட்சியிலிருந்து இந்திய விடுதலைப் போராட்டத்தை வலுப்படுத்த வழிவகுத்தது. கோ. ப. பிள்ளை கேரளாவில் இந்த அமைப்பின் ஆரம்பக்கால தலைவராக இருந்தார். மேலும் இரண்டு முறை பொதுச் செயலாளராகவும் பணியாற்றினார். இவர் *மெட்ராஸ் ஸ்டாண்டர்ட்டின்* ஆசிரியராகவும், திருவிதாங்கூர் மாநிலத்தில் பொது உரிமைகளுக்கான ஆர்வலராகவும் நன்கு அறியப்பட்டவர். ஒரு வலிமையான எழுத்தாளர் மற்றும் பேச்சாளரான, இவர் இங்கிலாந்திலும் இந்தியாவிலும் பரந்த தொடர்புகளைக் கொண்டிருந்தார். மகாத்மா காந்தி தென்னாப்பிரிக்க இந்தியப் பிரச்சினையிலும், நிதான இயக்கத்திலும் தனக்குப் பிள்ளை அளித்த உதவியையும் வழிகாட்டுதலையும் ஒப்புக்கொண்டார்.  

இவர் சென்னையில் தங்கியிருந்த இடம் 'திருவாங்கூர் நினைவு இல்லம்' ('மலையாளி நினைவு இல்லம்' என்றும் அழைக்கப்படுகிறது) என அழைக்கப்படுகிறது.  

## மேலும் பார்க்கவும்

- நாராயண குரு
- பத்மநாபன் பல்பு
- குமரன் ஆசான்
- அய்யத்தான் கோபாலன்
- மிதவாதி கிருட்டிணன்
- மூர்கோத் குமரன்
- அய்யன்காளி
- அய்யா வைகுண்டர்
- பண்டிதர் கருப்பன்
# 1962 உலகக்கோப்பை காற்பந்து


**1962 உலகக்கோப்பை காற்பந்து** அல்லது **1962 பிஃபா உலகக்கோப்பை** (*1962 FIFA World Cup*) என்பது பன்னாட்டுக் கால்பந்து சங்கங்களின் கூட்டமைப்பு நான்காண்டுகளுக்கு ஒரு முறை நடத்தும் ஆண்களுக்கான உலகக்கோப்பை காற்பந்து போட்டியின் ஏழாவது பதிப்பாகும். இப்போட்டிகள் 1962 மே 30 முதல் சூன் 17 வரை தென்னமெரிக்காவில் சிலியில் நடைபெற்றன. இப்போட்டிகளுக்கான தகுதிகாண் சுற்றுப் போட்டிகளில் 56 அணிகள் 1960 ஆகத்து முதல் 1961 திசம்பர் வரை ஆறு கூட்டமைப்புகளில் இருந்து போட்டியிட்டன. இவற்றில் 14 அணிகள் இறுதிப் போட்டிக்குத் தகுதி பெற்றன. புரவல நாடான சிலி, நடப்பு வாகையாளர் பிரேசில் ஆகியன போட்டியின்றி நேரடியாகத் தேர்ந்தெடுக்கப்பட்டன.  

இறுதிப் போட்டியில் பிரேசில் அணி செக்கோசிலோவாக்கியாவுடன் மோதி 3–1 என்ற கணக்கில் உலகக்கோப்பையைத் தக்கவைத்துக் கொண்டது.  

ஆடுகளத்தில் வீரர்களுக்கிடையேயான வன்முறை மற்றும் நச்சு சூழல் ஆகியவற்றால் சில போட்டிகளில் குழப்பநிலை தோன்றியது. இதில் சிலி, இத்தாலி அணிகளுக்கிடையேயான முதல்-சுற்று ஆட்டம் அடங்கும் (2-0), இது *சாண்டியாகோ போர்* என்று அறியப்பட்டது. ஒரே எண்ணிக்கையிலான புள்ளிகளைக் கொண்ட அணிகளைப் பிரிப்பதற்கான வழிமுறையாக கோல் சராசரியைப் பயன்படுத்திய முதல் உலகக் கோப்பை இதுவாகும். ஒரு போட்டிக்கு சராசரியாக மூன்று கோல்கள் (2.78) அடிக்கப்பட்ட முதல் உலகக் கோப்பையும் இதுவாகும்.  

## தகுதியான அணிகள்
பின்வரும் 16 அணிகள் விளையாடத் தகுதி பெற்றன:  

;ஆசியா (0)  
- எந்த அணியும் தகுதி பெறவில்லை
;ஆப்பிரிக்கா (0)  
- எந்த அணியும் தகுதி பெறவில்லை

;வட அமெரிக்கா (1)  
- 
;தென்னமெரிக்கா (5)  
- 
- (நடப்பு வாகையாளர்)
- (நடத்துனர்)
- 
- 

;ஐரோப்பா (10)  
- 
- 
- 
- 
- 
- 
- 
- 
- 
- 

## குழு நிலை
### குழு 1

---

---

---

---

---

---

### குழு 2

---

---

---

---

---

---

### குழு 3

---

---

---

---

---

---

### குழு 4

---

---

---

---

---

---

## வெளியேற்ற நிலை
### கட்டம்
<section begin=Bracket /><section end=Bracket />  

### காலிறுதிகள்
<section begin=QF1 /><section end=QF1 />  
---
<section begin=QF2 /><section end=QF2 />  
---
<section begin=QF3 /><section end=QF3 />  
---
<section begin=QF4 /><section end=QF4 />  

### அரையிறுதிகள்
<section begin=SF1 /><section end=SF1 />  
---
<section begin=SF2 /><section end=SF2 />  

### மூன்றாமிடம்
<section begin=TPP /><section end=TPP />  

### இறுதி
<section begin=Final /><section end=Final />
# சரவாக் கட்சிகள் கூட்டணி



**சரவாக் கட்சிகள் கூட்டணி** <small>அல்லது</small> **ஜிபிஎஸ்** (ஆங்கிலம்: *Sarawak Parties Alliance*; மலாய்: *Gabungan Parti Sarawak* (**GPS**); சீனம்: 砂拉越政黨聯盟; ஜாவி: ݢابوڠن ڤرتي سراوق) என்பது மலேசியாவின் சரவாக் மாநிலத்தில் இயங்கும் ஓர் அரசியல் கூட்டணியாகும்.  

2018-ஆம் ஆண்டு மலேசியப் பொதுத் தேர்தலில் மத்திய அரசாங்கத்தில் பாரிசான் நேசனல் கூட்டணியின் தோல்வியைத் தொடர்ந்து, சரவாக்கில் மட்டுமே இயங்கும் நான்கு முன்னாள் பாரிசான் நேசனல் (பிஎன்) கூறுக் கட்சிகளால், இந்தச் சரவாக் கட்சிகள் கூட்டணி நிறுவப்பட்டது.  

தற்போது மக்களவையில் 23 இடங்களுடன் நான்காவது பெரிய அரசியல் கூட்டணியாக உள்ளது. மேலும் சரவாக் மாநிலத்தில் இந்தக் கூட்டணி மாநில அரசாங்கத்தை அமைத்து உள்ளது.  

## உருவாக்கம்

சரவாக் கட்சிகள் கூட்டணி 12 ஜூன் 2018-இல் உருவாக்கப்பட்டது. இந்தக் கூட்டணியில் உள்ள கட்சிகள்:  

- **ஐக்கிய பாரம்பரிய பூமிபுத்ரா கட்சி** (*Parti Pesaka Bumiputera Bersatu* - **PBB**),
- **சரவாக் ஐக்கிய மக்கள் கட்சி** (*Sarawak United Peoples' Party* - **SUPP**),
- **சரவாக் மக்கள் கட்சி** (*Parti Rakyat Sarawak* - **PRS**)
- **சரவாக் முற்போக்கு ஜனநாயக கட்சி** (*Sarawak Progressive Democratic Party* - **PDP**)

இந்த நான்கு கட்சிகளும் பாரிசான் நேசனல் (பிஎன்) கூட்டணியின் முன்னாள் கூறு கட்சிகளாக இருந்தன. பாரிசான் நேசனல் கூட்டணியில் இருக்கும் தீபகற்ப மலேசியக் கட்சிகளும்; சபா மாநிலக் கட்சிகளும்; ஒருபோதும் சரவாக்கில் தங்களை நிலைநிறுத்திக் கொள்ளாது என்ற ஓர் உடன்படிக்கையுடன் இந்தச் சரவாக் கட்சிகள் கூட்டணி அமைக்கப்பட்டது.  

### கூட்டணியின் கொள்கைகள்

மலேசியா ஒப்பந்தத்தின் (*Malaysia Agreement*) அடிப்படையில் மாநில நலன்கள் மற்றும் உரிமைகளில் சரவாக் கட்சிகள் கூட்டணி கவனம் செலுத்தும்; மற்றும் பாக்காத்தான் ஹரப்பான் (*Pakatan Harapan*) நடுவண் அரசாங்கத்தில் ஒத்துழைக்கத் தயாராக இருந்த போதிலும் எதிர்க் கூட்டணியாகவே இருக்கும் என்பது இந்தக் கூட்டணிக் கொள்கைகளில் ஒன்றாகும். இந்தக் கூட்டணி இறுதியாக 19 நவம்பர் 2018-இல் சட்டப்பூர்வமாக்கப் பட்டது.
# வத்திராஜூ இரவிச்சந்திரா


**வத்திராஜூ இரவிச்சந்திரா** (*Vaddiraju Ravichandra*) என்பவர் இந்திய அரசியல்வாதி ஆவார் . இவர் தெலுங்கானா இராட்டிர சமிதியின் உறுப்பினராக இந்திய நாடாளுமன்றத்தின் மேல்சபையான மாநிலங்களவையில் தெலங்காணாவை பிரதிநிதித்துவப்படுத்தும் ஓர்நாடாளுமன்ற உறுப்பினர் ஆவார். காயத்ரி ரவி என்று அழைக்கப்படும் ரவிச்சந்திரா, காயத்ரி குழுமத்தின் நிறுவனர் தலைவர், தெலுங்கானா கிரானைட் சுரங்க உரிமையாளர்கள் சங்கத்தின் தலைவர் மற்றும் தெலுங்கானா முன்னூரு காபு அனைத்து சங்கத்தின் கூட்டுக்குழு மற்றும் பிற்படுத்தப்பட்ட சாதிகளின் தேசிய சங்கத்தின் கெளரவத் தலைவரும் ஆவார்.  

## தனிப்பட்ட வாழ்க்கை
வத்திராஜு இரவிச்சந்திரா, தெலுங்கானா மாநிலம், மகபூபாபாத் மாவட்டம், கேசமுத்திரம் மண்டலம், இனுகுர்த்தி கிராமத்தில் 22 மார்ச், 1964 அன்று நாராயணா மற்றும் வெங்கட நர்சம்மாவுக்கு மகனாகப் பிறந்தார்.  

## அரசியல் வாழ்க்கை
வத்திராஜூ இரவிச்சந்திரா 2018 தெலுங்கானா சட்டப் பேரவைத் தேர்தலில் வாரங்கல் கிழக்கு சட்டமன்றத் தொகுதியில் காங்கிரசு வேட்பாளராகப் போட்டியிட்டார். ஆனால், இத்தேர்தலில் தெலுங்கானா இராட்டிர சமிதியின் கட்சியின் நன்னபுனேனி நரேந்தரிடம் தோல்வியடைந்தார். பின்னர் இவர் 2019-ல் தெஇராச கட்சியில் சேர்ந்தார். 2022ஆம் ஆண்டு மே 18 அன்று தெலுங்கானா இராட்டிர சமிதியின் உறுப்பினர் பண்டா பிரகாசு பதவி விலகியதால் நடைபெற்ற இடைத்தேர்தலுக்கு வேட்பாளராக இரவிச்சந்திரா பரிந்துரைக்கப்பட்டார். மேலும் 23 மே 2022 அன்று மாநிலங்களவைக்கு ஒருமனதாகத் தேர்ந்தெடுக்கப்பட்டார். .
# அனில் ஜெயின்


**அனில் ஜெயின்** (*Anil Jain*) என்பவர் இந்திய அறுவை சிகிச்சை நிபுணர் மற்றும் அரசியல்வாதி ஆவார். இவர் பாஜகவின் தேசிய பொதுச் செயலாளராகவும், பாஜகவின் அரியானா மற்றும் சத்தீசுகர் பிரிவுகளின் பொறுப்பாளராகவும் இருந்தார். இவர் ஒருங்கிணைந்த திறமை மேம்பாட்டு இயக்கத்தின் (ITDM) புரவலர் ஆவார். இவர் 23 மார்ச் 2018 அன்று உத்தரப்பிரதேசத்திலிருந்து இந்திய நாடாளுமன்றத்தின் மேலவையான மாநிலங்களவைக்கு உறுப்பினராகத் தேர்ந்தெடுக்கப்பட்டார். இவர் **2020 - 2024 **ஆம் ஆண்டிற்கான **அகில இந்திய டென்னிஸ் சங்கத்தின்** தலைவராகத் தேர்ந்தெடுக்கப்பட்டுள்ளார்.  

## அரசியல் வாழ்க்கை
ஜெயின் 2001-ல் பாரதிய ஜனதா கட்சியின் தீவிர உறுப்பினராக அரசியலில் சேர்ந்தார். இன்றுவரை இவரது அரசியல் வாழ்க்கை பின்வருமாறு:2001-2002: அகில இந்தியக் கூட்டு ஒருங்கிணைப்பாளர்,  

2002-2007: அகில இந்திய ஒருங்கிணைப்பாளர், மருத்துவ பிரிவு, பாஜக2007-2013: உறுப்பினர், தேசிய செயற்குழு, பாஜகஇணை பொறுப்பாளர்:  

2007-2010 - உத்தரகாண்ட்2011-2013 - ஜம்மு & காஷ்மீர்2013–தற்போது: தேசிய செயலாளர், பாஜகஇணை பொறுப்பாள. அரியானா
# சூர்யகாந்த் ஆச்சார்யா


**சூர்யகாந்த் ஆச்சார்யா** (9 திசம்பர் 1929 - 21திசம்பர் 2009) பாரதிய ஜனதா கட்சியினைச் சார்ந்த இந்திய அரசியல்வாதி மற்றும் இந்திய நாடாளுமன்றத்தின் மேலவையான மாநிலங்களவையில் குசராத்தை பிரதிநிதித்துவப்படுத்திய இந்திய நாடாளுமன்ற மேனாள் உறுப்பினர் ஆவார்.  

இவர் குசராத்து மாநிலத்திலிருந்து 2005 முதல் 2011 வரையிலான மாநிலங்களவை உறுப்பினர் பதவிக்கு, இந்திய மாநிலங்கள் குழுவின் நாடாளுமன்றத்தினால் தேர்ந்தெடுக்கப்பட்டார்.  

சூன் 1998 முதல் சனவரி 2003 வரை குஜராத்தின் மாநில திட்டக்குழுவின் துணைத் தலைவராக இருந்தார்.  

இவர் 1975-80 காலகட்டத்தில் குசராத்து மாநிலத்தில் சுகாதார அமைச்சராக இருந்த ஹேமாபென் ஆச்சார்யாவை மணந்தார். இவர்களுக்கு ஒரு மகன் உள்ளார்.
# அபானி ராய்


**அபானி ராய்** (*Abani Roy*)(10 மார்ச் 1939 - 25 நவம்பர் 2021) என்பவர் மேற்கு வங்காளத்தைப் பிரதிநிதித்துவப்படுத்தும் இந்திய நாடாளுமன்றத்தின் மேலவையான மாநிலங்களவையின் உறுப்பினராக இருந்தவர் ஆவார். இவர் புரட்சிகர சோசலிசக் கட்சியின் தலைவராக இருந்தார். ஐக்கிய தொழிற்சங்க காங்கிரஸின் பொதுச் செயலாளராகவும் இருந்துள்ளார். 1959ஆம் ஆண்டு இவருக்கு 20 வயதாகும் போது புரட்சிகர சோசலிசக் கட்சியில் இணைந்தார், ராய் இக்கட்சியின் மத்திய செயலகத்தில் உறுப்பினராகவும், சிறிது காலம் கட்சியின் பொதுச் செயலாளராகவும் இருந்தார். 1978ஆம் ஆண்டு கொல்கத்தா மாநகராட்சிக்கு உறுப்பினராகத் தேர்ந்தெடுக்கப்பட்டபோது தேர்தல் அரசியலில் முதன்முதலாக நுழைந்தார். இவர் 1998-ல் மாநிலங்களவை உறுப்பினராகப் பதவியேற்று ஆகத்து 2011-ல் ஓய்வு பெற்றார்.  

ராய் 25 நவம்பர் 2021 அன்று தனது 84 வயதில் தில்லியில் உள்ள ராம் மனோகர் லோஹியா மருத்துவமனையில் இறந்தார்.
# இராத்திரி


வுடன் குழப்பமடைய வேண்டாம். மேலே: அரியானா, ரிசிகேசில் இரவு நேர வானம்.]]  
**இராத்திரி** (*Ratri*) **நிஷா** என்றும் குறிப்பிடப்படும் இது இந்து சமயத்திலுள்ள ஒரு வேத தெய்வம். இவர் இரவின் உருவமாக அறியப்படுகிறார். இராத்திரியைப் பற்றிய பெரும்பாலான குறிப்புகள் இருக்கு வேதத்தில் காணப்படுகின்றன. மேலும் இவர் விடியலின் உருவமான உஷாவிம் சகோதரியாகவும் விவரிக்கப்படுகிறார். உஷாவுடன் சேர்ந்து, இவர் ஒரு சக்திவாய்ந்த தாயாகவும், முக்கிய சக்தியை வலுப்படுத்துபவராகவும் குறிப்பிடப்படுகிறார். இவர் பிரபஞ்சத்தின் சுழற்சி தாள வடிவங்களை பிரதிபலிக்கிறார். இவரது உடல் தோற்றம் வெளிப்படையாக குறிப்பிடப்படவில்லை. ஆனாலும் இவர் ஒரு அழகான கன்னியாக விவரிக்கப்படுகிறார்.  

இருக்கு வேதத்தில் ஒரு பாடலும் அதர்வண வேதத்தில் ஐந்து பாடல்களும் இவருக்கு அர்ப்பணிக்கப்பட்டுள்ளன. பிற்கால தாந்த்ரீக நூல்களில் இவர் ஒரு முக்கிய இடத்தைப் பெறுகிறார். இவர் இருக்கு வேதத்தில் உஷா, இந்திரன், ருதம், சத்யாவுடன் தொடர்புடையவர். அதேசமயம் அதர்வண வேதத்தில்சூரியனுடன் தொடர்புடையவராகவும் இருக்கிறார். பிராமணங்களும் சூத்திர இலக்கியங்களும் இராத்திரியைக் குறிப்பிடுகின்றன.  

## இதனையும் பார்க்கவும்

- தேவி ரதி
- உஷா
- அதிதி
# நெ. பாசுகர் ராவ்


**நெ. பாசுகர் ராவ்** ஒடிசா மாநிலத்தைச் சேர்ந்த இந்திய அரசியல்வாதி ஆவார். இவர் பிஜு ஜனதா தளத்தின் தலைவர். இவரது சொந்த ஊர் ராயகடா. இவர் ஒடிசா மாநில திட்டக் குழுவின் துணைத் தலைவராகவும், தொழிலதிபராகவும் உள்ளார்.  

2016-ல், இவர் இரு ஆண்டுகளுக்கு ஒருமுறை நடக்கும் மாநிலங்களவைத் தேர்தலுக்கான பிஜூ ஜனதா தளத்தின் வேட்பாளராக இருந்தார். இவர் பிரசன்னா ஆச்சார்யா மற்றும் பிஷ்ணு சரண் தாசு உடன் போட்டியின்றி தேர்ந்தெடுக்கப்பட்டார். சூலை 1953-ல் பிறந்த இவர் 2008-ல் தமிழ்நாடு காரைக்குடி, அழகப்பா பல்கலைக்கழகத்தில் இளம் வணிகவியல் பட்டப்படிப்பை முடித்துள்ளார்.
# அனில் அகர்வால்


**அனில் அகர்வால்** (*Anil Agarwal*) என்பவர் இந்திய அரசியல்வாதியும் உத்தரப்பிரதேசத்திலிருந்து பாரதிய ஜனதா கட்சியின் சார்பில் இந்திய நாடாளுமன்றத்திற்குத் தேர்ந்தெடுக்கப்பட்ட மாநிலங்களவை உறுப்பினர் ஆவார். 2018ஆம் ஆண்டு 10 மாநிலங்களவை உறுப்பினர்களைத் தேர்ந்தெடுக்க நடைபெற்ற தேர்தலில் ஒன்பதாவது வேட்பாளராக நிறுத்தப்பட்டார். இவர் 35 முதல் விருப்பு வாக்குகளைப் பெற்ற (குறைந்தபட்சம் 37 வாக்குகள் வெற்றி பெறத் தேவை) பகுஜன் சாமாஜ்வாதி கட்சியின் பீம்ராவ் அம்பேத்கரைத் தோற்கடித்தார். 22 முதல் விருப்ப வாக்குகளைப் பெற்ற அக்ர்வால், இரண்டாவது விருப்ப வாக்குகளின் அடிப்படையில் வெற்றி பெற்றார்.
# இராம் குமார் வர்மா


**இராம் குமார் வர்மா** (*Ram Kumar Verma*) என்பவர் இந்திய அரசியல்வாதியும் இந்திய நாடாளுமன்ற மேலவையான மாநிலங்களவையின் உறுப்பினர் ஆவார். பாரதிய ஜனதா கட்சியினைச் சேர்ந்த இவர், ராஜஸ்தானின் மாநிலத்திலிருந்து இந்திய நாடாளுமன்ற மாநிலங்களவை உறுப்பினராகச் சூலை 2016 முதல் சூலை 2022 வரை பணியாற்றினார். இவர் ஓய்வு பெற்ற இந்திய ரிசர்வ் வங்கி அதிகாரி ஆவார்.
# சுக்ராம் சிங் யாதவ்


**சௌத்ரி சுக்ராம் சிங் யாதவ்** (*Sukhram Singh Yadav*) என்பவர் இந்திய அரசியல்வாதி ஆவார். இவர் 2004 முதல் 2010 வரை உத்தரப் பிரதேச சட்ட மேலவையின் தலைவராக இருந்தார். இவர் சூலை 2016 முதல் சூலை 2022 வரை உத்தரப்பிரதேசத்திலிருந்து இந்திய நாடாளுமன்ற மாநிலங்களவை உறுப்பினராகப் பணியாற்றினார்.
# மாதேஷ் மாநில சட்டமன்றத் தேர்தல், 2022

**மாதேஷ் மாநில சட்டமன்றத் தேர்தல்**, மாதேஷ் மாநில சட்டமன்றம் ஆயுட்காலம் முடிவுற்றதால் கலைக்கப்பட்டது. 2022 நேபாள பொதுத் தேர்தலின் போது இம்மாநில சட்டமன்றத்த்தின் 107 உறுப்பினர்களை தேர்ந்தெடுப்பதற்கு 20 நவம்பர் 2022 அன்று தேர்தல் நடைபெற்றது. 22 நவம்பர் 2022 முதல் வாக்கு எண்ணிக்கை தொடங்கியது.  

## தேர்தல் முடிவுகள்
| அரசியல் கட்சி | நேரடித் தேர்தல் | விகிதாசாரப் பிரதிநிதித்துவத் தேர்தல் முறை | மொத்தம் |  |  |
| --- | --- | --- | --- | --- | --- |
| நேபாளி காங்கிரஸ் | 13 | 209525 | 20.87 | 10 | 23 |
| நேபாளப் பொதுவுடைமைக் கட்சி (ஒமாலெ) | 12 | 175959 | 17.53 | 7 | 19 |
| மக்கள் சோசலிச கட்சி | 8 | 139903 | 13.94 | 6 | 14 |
| ஜனமத் கட்சி | 6 | 123154 | 12.26 | 6 | 12 |
| மாவோயிஸ்டு மையம் | 4 | 86546 | 8.62 | 4 | 8 |
| ஐக்கிய சோசலிச பொதுவுடமைக் கட்சி | 4 | 58588 | 5.84 | 3 | 7 |
| லோக்தந்திரிக் சமாஜ்வாதி கட்சி | 7 | 53618 | 5.34 | 3 | 10 |
| ராஷ்டிரிய பிரஜாதந்திர கட்சி | 0 | 37196 | 3.7 | 2 | 2 |
| நாகரிக உன்முக்தி கட்சி | 0 | 28518 | 2.84 | 1 | 1 |
| சோசலிச கூட்டமைப்பு கட்சி | 0 | 27666 | 2.76 | 1 | 1 |
| பிறர் | 0 | 63084 | 6.28 | 0 |  |
| சுயேட்சைகள் | 6 | - | 6 |  |  |
## இதனையும் காண்க
- நேபாள பொதுத்தேர்தல், 2022
- மாதேஷ் மாநிலம்
# குலாப் யாதவ்



**குலாப் யாதவ்** (*Gulab Yadav*) ஒரு இந்திய அரசியல்வாதி ஆவார். இராச்டிரிய ஜனதா தளத்தின் உறுப்பினராக 2015 ஆம் ஆண்டு பீகார் சட்டமன்ற உறுப்பினராக ஜஞ்சார்பூரில் இருந்து பீகார் சட்டமன்றத்திற்குத் தேர்ந்தெடுக்கப்பட்டார். இவர் 2019 மக்களவைத் தேர்தலில் ஜஞ்சார்பூர் மக்களவைத் தொகுதியில் இராச்டிரிய ஜனதா தளத்தின் உறுப்பினராக போட்டியிட்டார், ஆனால் தோல்வியடைந்தார்.
# அபாங் ஜொகாரி ஒப்பேங்


**அபாங் ஜொகாரி ஒப்பேங்** (ஆங்கிலம்: *Abang Zohari Openg*; மலாய்: *Abang Abdul Rahman Zohari Abang Openg*; ஜாவி: ابڠ عبد الرحمنجوهري بن ابڠ اوڤيڠ; என்பவர் 2022 மார்ச் மாதம் முதல், மலேசியா, சரவாக் மாநிலத்தின் பிரதமராகப் பணியாற்றிய (*Premier of Sarawak*) மலேசிய அரசியல்வாதி ஆவார். **அபாங் ஜோ** (*Abang Jo*) அல்லது **அபாங் ஜொகாரி** (*Abang Johari*) என்று நன்கு அறியப் பட்டவர்.  

இவர் 2021-ஆம் ஆண்டு முதல் சரவாக் மாநிலத்தின் கெடோங் (*Gedong*) தொகுதிக்கான மாநிலச் சட்டமன்ற உறுப்பினராக இருந்து வருகிறார். முன்பு 1981 முதல் 2021 வரை சாத்தோக் (*Satok*) தொகுதிக்கான மாநிலச் சட்டமன்ற உறுப்பினராக இருந்தவர்.  

இவர் 2017-ஆம் ஆண்டு தொடங்கி 28 பிப்ரவரி 2022 வரையில், சரவாக் மாநிலத்தின் 6-ஆவது; மற்றும் கடைசி முதலமைச்சராகவும் இருந்தவர். 2022 மார்ச் 1-ஆம் தேதி முதலமைச்சர் பதவி பிரதமர் பதவி என மாற்றம் செய்யப் பட்டது.  

ஜனவரி 2017-இல், இவருக்கு முன்னர் முதல்வர் பதவியில் இருந்த அடினான் சாத்தெம் (*Adenan Satem*) மரணம் அடைந்ததைத் தொடர்ந்து, அபாங் ஜொகாரி ஒப்பேங் முதலமைச்சராகப் பொறுப்பு ஏற்றார்.
# பட்டாகிராம் மாவட்டம்

## அமைவிடம்
பட்டாகிராம் மாவட்டத்தின் வடக்கில் கொலை-பாலாஸ் மாவட்டம், கிழக்கில் மன்செரா மாவட்டம், தெற்கில் தோர்கர் மாவட்டம், மேற்கில் சாங்லா மாவட்டம் எல்லைகளாக உள்ளது.  

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 476,749 ஆகும். அதில் ஆண்கள் 238,402 மற்றும் பெண்கள் 238,312 உள்ளனர். எழுத்தறிவு 36.31% கொண்டுள்ளது. 100% விழுக்காடு மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 161 பேர் மட்டுமே உள்ளனர்.பஷ்தூ மொழி 82.19%, இண்டிகோ மொழி 2.87% மற்றும் 14.32% மகக்ள் பிற பழங்குடி மொழிகள் பேசுகின்றனர்.  
## மாவட்ட நிர்வாகம்
இம்மாவட்டம் அல்லாய் தாலுகா மற்றும் பட்டாகிராம் தாலுகா என இரண்டு தாலுகாக்கள் கொண்டுள்ளது. மேலும் 20 ஒன்றியக் குழுக்களைக் கொண்டுள்ளது.  
### மாகாணச் சட்டமன்றத் தொகுதிகள்
கைபர் பக்துன்வா மாகாணச் சட்டமன்றத்திற்கு இம்மாவட்டம் இரண்டு சட்டமன்றத் தொகுதிகளைக் கொண்டுள்ளது.  

## இதனையும் காண்க
- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# ஜேம்சு பிரான்சிசு டெனன்ட்டு

**ஜேம்சு பிரான்சிசு டெனன்ன்டு** *(James Francis Tennant)*, (10 ஜனவரி 1829 – 6 மார்ச்சு 1915) ஓர் ஐக்கிய இராச்சியப் படைவீர்ரும் வானியலாளரும்அரசு கழக ஆய்வுறுப்பினரும் ஆவார்.  

இவர் இசுகாட்டியப் பெற்றோருக்குக் கொல்கத்தாவில் பிறந்தார். இவரது தந்தையார் படைப்பிரிவுத் தளபதியான சர் ஜேம்சு டெனனன்ட் ஆவார். இவரது தாயார்பாட்டெர்சன் எனப்பட்ட எலிசபெத் ஆவார். இவர் 1845 முதல் 1847 வரை கிழக்கிந்தியக் குழுமத்தின் அடிசுகோபே படைப்பள்ளியில் படித்தார். இவர் தன் படைப்பணியை 1847 இல் வங்காளப் பொறியாளர் அணியில் கொல்கத்தாவில் தொடங்கினார்.  

இவரது கணிதவியல் திறமை இவரை மாபெரும் முக்கோணவியல் அளக்கைத் திட்டப்பணியில் சேர்த்தது. இப்பணியில் இவர் 1857 இந்தியப் படைவீரர்(சிப்பாய்க்) கலகம் வரை மாபெரும் நெட்டாங்குத் தொடர் அளக்கையில் ஈடுபட்டார். இவர் 1857 இல் படைத் தளவாடப்பணிக்கு அனுப்பப்பட்டார். இவர்1859 இல் மீள அளக்கைப்பணியில் சேர்ந்தார். இவர் சென்னை வான்காணக இயக்குநராகப் பணியமர்த்தப்பட்டார். இதிலிருந்து இவரது வானியல்பணி தொடங்கியது.  

இவர் அரசு வானியல் கழகத்தின் சார்பாக, இந்தியத் துணைக்கண்ட முழுவதும் அமைந்த 1868 ஆகத்து 17 ஆம் நாளைய சூரிய ஒளிமறைப்பையும் 1871 திசம்பர் 11 ஆம் நாளில் தென் இந்தியச் சூரிய ஒளிமறைப்பையும், பிறகு 1874 இல் நிகழ்ந்த வெள்ளிக்கோள் கடப்பையும் பதிவு செய்தார். இந்த நோக்கீடுகளின்போது தான் முதன்முதலாக, ஒளிப்படக் கருவிகள் வானியல் நோக்கீட்டுக்கு விரிவாகப் பயன்படுத்தப்பட்டன. இவரது ஒளிப்படவியல் வல்லமை, டெனன்ட் பல ஒளிமறைப்புகளையும் சூரிய ஒளிமுகட்டையும் நோக்கிடுகள் செய்ய பேருதவி புரிந்தது.  

இவர் 1876 இல் அரசு மின்ட் கழகத் தலைவராகப் பணியமர்த்தப்பட்டார். இந்தப் பதவிவியில் 1882 இல் தான் பணிவிடை பெறும்வரை இருந்தார். பிறகு, இவர் இலண்டனுக்குத் திரும்பினார். இவர் 1885 இல் அரசு வானியல் கழக மன்றத்துக்கு உறுப்பினராகத் தேர்ந்தெடுக்கப்பட்டார். இவர் 1890 முதல் 1891 வரை அதன் தலைவராகவும் விளங்கினார். அப்போது இவர் வால்வெள்ளிகளில் ஆர்வம் கொண்டு பல வால்வெள்ளிகளின் வட்டணைகளின் கணக்கீடுகளைச் செய்துள்ளார்.
# தோர்கர் மாவட்டம்


## மாவட்ட நிர்வாகம்
497 சதுர கிலோ மீட்டர் பரப்பளவு கொண்ட தோர்கர் மாவட்டம் இரண்டு தாலுகாக்கள் கொண்டது. அவைகள்: ஜூத்பா தாலுகா மற்றும் காந்தேர் தாலுகா ஆகும். இது 16 ஒன்றியக் குழுக்களைக் கொண்டுள்ளது.  
## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 171,349 ஆகும். அதில் ஆண்கள் 86,059 மற்றும் பெண்கள் 85,274 உள்ளனர். எழுத்தறிவு 23.86% கொண்டுள்ளது. 100% விழுக்காடு மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 22 பேர் மட்டுமே உள்ளனர்.பஷ்தூ மொழி 96.34%, இந்த்கோ மொழி 1.54% பேசுகின்றனர்.  

## மாகாணச் சட்டமன்றத் தொகுதிகள்
கைபர் பக்துன்வா மாகாணச் சட்டமன்றததிற்கு இம்மாவட்டத்திற்கு ஒரு சட்டமன்றத் தொகுதி ஒதுக்கப்பட்டுள்ளது.  
## இதனையும் காண்க
- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# உசா பர்தாகூர்



**உசா பர்தாகூர்** (*Usha Barthakur*) (1912-1993) ஒரு இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினராக இந்திய நாடாளுமன்றத்தின் மேல்சபையான மாநிலங்களவையில் அசாமை பிரதிநிதித்துவப்படுத்திய நாடாளுமன்ற உறுப்பினராக இருந்தார். இவர் ஷில்லாங்கில் உள்ள செயின்ட் மேரி கல்லூரியின் மாணவியாவார்.
# பிரெடெரிக் ஜேம்சு கார்கிரீவுசு

**பிரெடெரிக் ஜேம்சு கார்கிரீவுசு** (*Frederick James Hargreaves*) (10 பிப்ரவரி 1891 &ndash; 4 செப்டம்பர் 1970) ஒரு பிரித்தானிய வானியல் வல்லுநரும் ஒளிநுட்பரும் ஆவார்.  

## பின்னணி
பிரெடெரிக் பிரித்தானியாவில் மிகவும் புகழ்பெற்ற ஒளிநுட்பவியலாளர் ஆவார். இவர் வானியல் தொலைநோக்கிகளுக்கான ஆடியாக்கத்திலும் ஓளிநுட்பத்திலும் வல்லுனர் ஆவார். இவர் வியாழன் வளிமண்டல வட்டாரங்களிலும் பட்டைகளிலும் நிகழும் கொந்தளிப்புகளைத் தொடர்ந்து விரிவாக நோக்கீடுகள் செய்து அவற்றின் வரைபடங்களை வரைந்துள்ளார்.  

இவர் 1942 முதல் 1944 வரை பிரித்தானிய வானியல் கழகத் தலைவராக இருந்துள்ளார்.  

இவர் காக்சு கார்கிரீவுசு-தாம்ப்சன் குழுமத்தை உருவாக்கி அதில் பங்கு தாரர் ஆனார். இதற்கான கட்டிடத்தைச் சுசக்சில் உள்ள பிரைட்டன் நகரப் பிரெசுட்டன் பார்க்கு அருகில் அமைந்த முதன்மை வழித்தடத்தின் வளாகத்தில் எழுப்பினார். பின்னர், கேன்கில் அசிலம் வளாகத்து சுரங்க ஆழ்மட்ட வான்படை முற்றுகை எண் 4 அமைவிடத்துக்கு நல்ல சூழலுக்காக மாற்றினார். அவ்வளாகம் ஆடிகளுக்குச் செம்மையாகச் சாணைபிடிக்கவும் துல்லியமாக மேற்பரப்புத் தொடர்ச்சியை உருவாக்கவும் சிறந்த இடமாகவும் அதிர்வேதும் அற்றதாகவும் அமைந்தது. இது 1952 முதல் 1970 வரை அங்கு செயற்பட்டது. இங்கு செய்த ஆடிகள் பட்டறைகளில் பின் வந்த உயர் முன்னேற்ற ஓர்தல் கருவிகளால் சரிபார்த்தபோது, கார்க்கிரீவுசு கைவெட்டு ஆடிகள் சோடிய ஒளி அலைநீளம் மூன்றளவுக்குத் துல்லியமாக இருத்தல் கண்டறியப்பட்டது.  

இவர் 1936 முதல் 1994 வரை நார்மன் பிழ்சர் தொலைநோக்கி ஆக்கக் குழுமத்துக்குக் கேன்கில் சுரங்கத்தில் ஆடியாக்கப் பயிற்சி அளித்துள்ளார். நார்மன் பிழ்சர் வான்காணகம் சுரேவில் உள்ள கென்லியில் அமைக்கப்பட்டுள்ளது.  

## தகைமைகளும் விருதுகளும்
- இவர் 1938 இல் ஜாக்சன் குவில்ட்டு பதக்கத்தைப் பெற்றார்.
- நிலாவின் கார்கிரீவுசு குழிப்பள்ளம் இவரது நினைவாகப் பெயரிப்பட்டது.

## நூல் ஆதாரங்கள்
- *The size of the universe*, 1948, Penguin Books.
- *A Description of a Reflecting Telescope with Unusual Features*, Quarterly Journal of the Royal Astronomical Society, 3 (March 1962) 25-30.
- *A Home-made Equatorial*, The Observatory, 49 (Oct. 1926) 299-302.
- *The Northumberland Telescope at Cambridge Observatory*, The Observatory 60 (Dec. 1937) 322-325.
- *Obituary* QJRAS 12 (1971), p.336
- *Obituary* JBAA 82 (1971), p.43
# சல்லா ரெட்டி

**சல்லா ரெட்டி** (*Challa Reddy*) (இறப்பு 1 ஜனவரி 2021) ஒரு இந்திய அரசியல்வாதி ஆவார். இவர் ஒய். எஸ். ஆர். காங்கிரஸ் கட்சிக்காக 2019 முதல் 2021 இல் தான் இறக்கும் வரை ஆந்திரப் பிரதேச சட்ட மேலவை உறுப்பினராக இருந்தார். இவர் முன்பு 1999 முதல் 2009 வரை மற்றும் 1983 முதல் 1989 வரை இந்திய தேசிய காங்கிரசினைப் பிரதிநிதித்துவப்படுத்தி, ஆந்திரப் பிரதேச சட்டப் பேரவையின் உறுப்பினராகப் பணியாற்றினார்.  

ரெட்டி கோவிட்-19 நோயால் 71 வயதில் இறந்தார்.
# இலின் நகர நிக்கோலசு

**இலின்நகர நிக்கோலசு ** *(Nicholas of Lynn)* அல்லது **இலின்னே** *(Lynne)*, அல்லது (இலத்தீன் மொழியில்) **நிக்கோலசு தெ இலின்னா** *(Nicolas de Linna)* ஒரு 14 ஆம் நுற்றாண்டு ஆங்கிலேய வானியலாளர் ஆவார்.  

## வாழ்க்கை
நிக்கோலசு இலின் அரசர் பின்னர், இலின் பேராயர் துறைமுக நகராக விளங்கிய நார்த்போக்கில்1330 இல் மேலோட்டமாகப் பிறந்ததாகத் தோன்றினாலும் உறுதிபடுத்தப்பட்ட இவரது வாழ்க்கைப்பணி சார்ந்த தகவல்கள் இவர் 1360 வாக்கில் பிறந்துள்ளமைக்கான வாய்ப்பு நிலையை வழிமொழிகின்றன. மிக முந்தைய 1ஆம் நூற்றாண்டு வரலாற்றாசிரியரான பேல் கூற்றுப்படி, இவர் கார்மெலைட்டுத் துறவியாகி பலகலைக்கழக நகரான ஆக்சுபோர்டுக்கு இடம்பெயர்ந்தார். இங்கு, இவர் தனது அறிவியல் பணிக்காகப் பெரும்புசழ் பெற்றுள்ளார். இவர் 1386 இல் அன்று அதிகாரத்தில் கோலோச்சியிருந்த நிலக்கிழார் ஜான் கான்ட்டு அழைப்பின்பேரில், *Kalendarium* எனும் வானியல் அட்டவணைகளை வெளியிட்டார். இதில் 1387 முதல் 1462 வரையிலான விவரமான வானியல் தகவல் அடங்கியிருந்தம குறிப்பிடத்தக்கதாகும். இந்த வானியல் அட்டவணை 16 கையெழுத்துப் படிகளாகவும் ஓர் அச்சுப்படியாகவும் இன்றும் கிடைக்கிறது. நிக்கோலசு மினோரைட் துறவியல்ல, கார்மெலைட் துறவி ஆவார்; நிக்கோலசின் வான்கோளப் பணிக்கான சாசரின் பாராட்டைச் சாராமல், காகாக்லுய்த்தும் டீயும், பேலின் நூலைப் படித்திருந்தால், அயர்லாந்து நாட்டு குகு எனும் பிரான்சிசுக்கான் துறவி ஒருவர் குறிப்பிட்ட புவித்தேட்டப் பயணம் பற்றி ஒரு தொகுதியை எழுதியமையை அறிந்திருப்பர்.
# ஜான் விராட்டெசுலி


** ஜான் விராட்டெசுலி** *(John Wrottesley)* **விராட்டெசுலியின் இரண்டாம் கோமான்** (5 ஆகத்து 1798 – 27 அக்தோபர் 1867) ஓர் ஆங்கிலேய வானியலாளரும் பிரித்தானிய மாவீரரும்(நைட்)அரசு வானியல் கழக ஆய்வுறுப்பினரும் ஆவார்.  

## வாழ்க்கை
விராட்டெசுலி முதலாம் கோமான் ஜான் விராட்டெசுலியின் மகன் ஆவார். இவர்து முதல் மனைவி, சீமாட்டி கரோலின் பென்னெட் தான்கர்வில்லியின் நான்காம் கோமான் ஆகிய சார்லசு பென்னெட்டின் மகள் ஆவார். விராட்டெசுலி தன் தந்தைக்குப் பிறகு 1841 மார்ச்சு, 16 இல் அடுத்த கோமான் ஆனார்.  

இவர் வானியலில் ஆற்றிய பங்களிப்புக்காகத் தனிபெருமை பெற்றவர் ஆவார். இவர் அரசு வானியல் கழகத்தை நிறுவிய உறுப்பினர்களில் ஒருவராவார். இவர் அந்நிறுவனத் தலைவராக 1841 முதல் 1842 வரை இருந்தார். இவர் 1839 இல் அரசு வானியல் கழகப் பொற்பதக்கத்தை *1318 விண்மீன்கலின் வல ஏற்றத்துக்கான அட்டவணையை* உருவாக்கியதற்காகப் பெற்றார். இவர் 1853 இல் மத்தேயு பான்டைன் மவுரி வானிலையியல் நோக்கீடுகளுக்கும் கண்டுபிடிப்புகளுக்குமான திட்டம் பற்றிய கவன ஈர்ப்பை பிரபுக்களின் அவையில் கொண்டு வந்தார். இவர் 1855 நவம்பர் 30 இல் அரசு வானியல் கழகத் தலைவராக இருந்தபோது, உரோசேவின் கோமகன் ஆனார்.  

நிலாவின் விராட்டெசுலி குழிப்பள்ளம் இவரது நினைவாகப் பெயரிடப்பட்டது.  

இவர் 1867 அக்தோபர் மாதத்தில் தனது 69 ஆம் அகவையில் இறந்தார்.  

## குடும்பம்
இவர் 1821 ஜூலை 28 இல் சோபியா எலிசபெத்தை(இறப்பு: 13 ஜனவரி, 1880) மணந்தார். வ்சோபியா எலிசபெத்த் சுட்டாபோர்டுசயர் நகரச் சில்லிங்டன் சேர்ந்த கிப்பார்டின் மூன்றாம் மகள் ஆவார். இவர்களுக்கு ஐந்துமகன்களும் இரண்டு மகளும் உண்டு. இவரது இளம் மகன்களான என்றியும் கேமரானும் போரில் கொல்லப்பட்டனர். இவருக்குப் பிறகு இவரது மூத்த மகனான ஆர்த்தர் விராட்டெசுலி மூன்றாம் கோமகன் ஆனார். ஜார்ஜ் வாட்டெசுலி இவரது மூன்றாம் மகன் ஆவார்.
# ஜான் மெக்கன்சி பேக்கன்


மாண்புமிகு ** ஜான் மெக்கன்சி பேக்கன்** *(John Mackenzie Bacon)*, (19 ஜூன் 1846 – 2, திசம்பர்,1904) ஓர் ஆங்கிலேய வானியலாளரும் வான்வலவரும் விரிவுரையாளரும் அரசுவானியல் கழகத்தின் ஆய்வுறுப்பினரும் ஆவார்.  

## பின்னணி
ஜான் பெர்க்சயரில் உள்ள வுட்லாண்டுசு புனித மேரி ஆலயப் பாதிரியாரான ஜான்பேக்கனின் மகனும் சிற்பியான ஜான் பேக்கனின் (சிற்பி பிறப்பு: 1777) பேரனும் ஆவார்.  

## ஆய்வுகள்
இவர் 1888 இல் அரசு வானியல் கழக ஆய்வுறுப்பினராகத் தேர்வு செய்யப்பட்டார். இவரும் ஜான் நெவில் மசுக்கலைனும் உப்பல்வகை வளிமக்கூண்டு உரிமத்துக்காக வழக்கு பதிவு செய்தனர். He died in Cold Ash in Berkshire.  

## ஒளிமறைப்புகள்
இவரும் இவரது மகள் ஜெர்ட்ரூடே பேக்கனும் பிரித்தானிய வானியல் கழக உறுப்பினர்களாவர். பிரித்தானிய வானியல் கழகம் ஏற்பாடு செய்த ஒளிமறைப்பு நோக்கீட்டுத் தேட்டங்களில் இவர்கள் இருவரும் பங்கேற்றுள்ளனர். முதலில் இவர்கள் இலாப்லாந்து, வாத்சோவில்,1896 ஆகத்து 9 இல் நிகழ்ந்த ஒளிமறைப்பில் பங்கேற்றனர்ரிந்நிகழ்வில் இவர்களுக்கு முகில் மூட்ட வானிலையால் வெற்றி கிட்டவில்லை. இரண்டாவ்வதாக இவர்கள் இந்தியா, பக்சாரில் 1898, ஜனவரி 22 இல் நிகழ்ந்த ஒளிமறைப்பில் கலந்துகொண்டனர். இங்கே இவர்கள் ஒளிமறைப்பை வெற்றிகரமாகப் ப்டம் எடுத்த்னனர். ஆனால், இந்த ஒளிப்படம் தொலைந்து விட்டுள்ளது.  
பேக்கன்களிலியோனிடு விண்கற்களின் நோக்கிடுகளைச் செய்ய, சுட்டான்லி சுபென்சர் இயக்கிய வளிமக்கூண்டில் 1899 நவம்பரில் சென்றனர் இந்த பரப்பு நியூசுபரியில் இருந்து நவம்பர் 16 வியாழக்கிழமையன்று காலை 4 மணியளவில் புறப்பட்டு மேற்காக நகர்ந்து நீத்தில் முடிந்தது. இப்பயணத்தில் ஒரு சில விண்கற்களே நோக்கீடு செய்யப்பட்டுள்ளன. மூன்றாம் ஒளிமறைப்புத் தேட்டம், 1900 மே 28 இல் வட கரோலினா, வாடேசுபரோவில் நிகழ்ந்த ஒளிமறைப்பாகும். இது வெற்றிகரமாக அமைந்தது.
# தாங்க் மாவட்டம்


## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 4,27,044 ஆகும். அதில் ஆண்கள் 218,883 மற்றும் பெண்கள் 208,131 உள்ளனர். எழுத்தறிவு 40.98% கொண்டுள்ளது. இம்மாவட்டத்தில் மதச்சிறுபான்மையோர் 503 பேர் மட்டுமே உள்ளனர்.இம்மாவட்ட மக்களில் பஷ்தூ மொழி 81.87%, சராய்கி மொழி 16.05, இண்டிக்கோ மொழி 0.75% பேசுகின்றனர்.  

## இதனையும் காண்க
- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# சாம்பு சரண் படேல்



**சாம்பு சரண் படேல்** (*Shambhu Sharan Patel*) என்பவர் பீகாரைச் சேர்ந்த இந்திய அரசியல்வாதி ஆவார். இவர் மே 29, 2022 முதல் பாரதிய ஜனதா கட்சியின் சார்பில் பீகாரி மாநில மாநிலங்களவை உறுப்பினராக பணியாற்றி வருகிறார். படேக் பீகார் மாநிலம் ஷேக்புரா மாவட்டத்தைச் சேர்ந்தவர்.  

## வாழ்க்கை
சாம்பு சரண் படேல் பீகாரின் ஷேக்புரா மாவட்டத்தில் பிறந்தார். இவர் குர்மி இனத்தைச் சேர்ந்தவர்.
# கீழ் தெற்கு வசீரிஸ்தான் மாவட்டம்


**கீழ் தெற்கு வசீரிஸ்தான் மாவட்டம்** (**Lower South Waziristan District**) (, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் **வானா நகரம்** ஆகும். இம்மாவட்டம் தெற்கு வசீரிஸ்தான் மாவட்டத்தின் பகுதிகளைக் கொண்டு 13 ஏப்ரல் 2022 அன்று நிறுவப்பட்டது. இது கைபர் பக்துன்வா மாகாணத்தின் தென்மேற்கில் அமைந்துள்ளது.  
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை  
3,07,815 ஆகும்.  

## மாவட்ட நிர்வாகம்
இம்மாவட்டம் நான்கு தாலுகாக்களைக் கொண்டது.  

- வானா தாலுகா
- சாகை மாவட்டம்
- தோய் குல்லா தாலுகா
- பிர்மில் தாலுகா
## இதனையும் காண்க
- கைபர் பக்துன்வா மாகாணம்
- வசீரிஸ்தான்
- தெற்கு வசீரிஸ்தான் மாவட்டம்
- வடக்கு வசீரிஸ்தான் மாவட்டம்
- கைபர் பக்துன்வா மாவட்டப் பட்டியல்
# மேல் தெற்கு வசீரிஸ்தான் மாவட்டம்


**மேல் தெற்கு வசீரிஸ்தான் மாவட்டம்** (**Upper South Waziristan District**), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இம்மாவட்டம் 13 ஏப்ரல் 2022 அன்று தெற்கு வசீரிஸ்தான் மாவட்டத்தின் வடக்குப் பகுதிகளைக் கொண்டு நிறுவப்பட்டது. தெற்கு பகுதிகளைக் கொண்டு கீழ் தெற்கு வசீரிஸ்தான் மாவட்டம் நிறுவப்பட்டது. இம்மாவட்டம் கைபர் பக்துன்வா மாகாணத்தின் தென்மேற்கு பகுதியில் உள்ளது. இதன் நிர்வாகத் தலைமையிடம் ஸ்பின்கை நகரம் ஆகும்.  

## மாவட்ட நிர்வாகம்
இம்மாவட்டம் 4 தாலுகாக்களைக் கொண்டுள்ளது. அவைகள்:  

- மாக்கின் தாலுகா
- லத்தா தாலுகா
- செர்வேகை தாலுகா
- தியார்சா தாலுகா
## இதனையும் காண்க
- வசீரிஸ்தான்
- தெற்கு வசீரிஸ்தான் மாவட்டம்
- வடக்கு வசீரிஸ்தான் மாவட்டம்
- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# ஜான் பால்டுவின்



**ஜான் எவான் பால்டுவின்** *(John Evan Baldwin)* (6 திசம்பர் 1931 – 7 திசம்பர் 2010) ஒரு பிரித்தானிய வானியலாளரும் அரசு கழக ஆய்வுறுப்பினரும் ஆவார். இவர் 1954 இல் இருந்து கேவண்டிழ்சு வானியற்பியல் குழுவில் பணிபுரிந்தார். முன்பு இது முல்லார்டு கதிர்வீச்சு வான்காணகம் என அழைக்கப்பட்டதாகும். இவர் கதிர்வீச்சு வானியலில் வானியல்வகை குறுக்கீட்டளவியை வடிவமைப்பதில் பாத்திரம் வகித்துள்ளார். பின்னர், வானியல் ஒளியியல் குறுக்கீட்டளவியை வடிவமைப்பதிலும் இலக்கப் படிமவாக்கத்திலும் பங்களிப்புகள் செய்துள்ளார். இவர் ஆந்திரமேடோ பால்வெளி கதிர்வீச்சு உமிழ்வும் பெர்சியூசு பால்வெளிக் கொத்துக் கதிர்வீச்சு உமிழ்வும் பற்றிய முதல் படங்களை எடுத்துள்ளார்; மேலும் பல முனைவான செயல்பாட்டில் உள்ள பால்வெளிகளின் இயல்புகளை அளந்துள்ளார். இவர்1985 இல் பொருள்வில்லை மறைக்கும் குறுக்கீட்டளவி நோக்கீடுகளை மேற்கொண்டுள்ளார். பிறகு, இவர் கேம்பிரிட்ஜ் ஒளியியல் பொருள்வில்லைத் தொகுப்புத் தொலைநோக்கியை உருவாக்கி, அதை இயக்கிட உதவியுள்ளார். அதேபோல இலக்கப் படிமவாக்க முறையையும் உருவாக்க உதவியுள்ளார். இவருக்கு 2001 இல் ஜாக்சன் குவில்ட்டுப் பதக்கம் தரப்பட்டது. குறுக்கீட்டளவியல், பொருள்வில்லை வடிவமைப்புப் புலங்களில் தொழில்நுட்பப் பங்களிப்புகளுக்காக வழங்கப்பட்டது.  

இவர் கேம்பிரிட்ஜ், அரசிக் கல்லூரி ஆய்வுறுப்பினராக 1949 இல் தேர்ந்தெடுக்கப்பட்டார். அங்கு ஆக்கல்லூரியின் ஆய்வுறுப்பினராக1999 முதல் தேர்ந்தெடுக்கப்பட்டு, அத்தகைமையோடு தன் ஆயுள் முழுவதும் அதாவது, 2010 இல் தன் இறப்பு நேர்ந்தவரை தொடர்ந்திருந்துள்ளார்.
# பிராங்கு மெக்கிளீன்

**பிராங்கு மெக்கிளீன்** *(Frank McClean)* (13 நவம்பர் 1837 – 8 நவம்பர் 1904) ஒரு பிரித்தானிய வானியலாளரும் அரசு கழக ஆய்வுறுப்பினரும் அரசு வானியல் கழக ஆய்வுறுப்பினரும் ஆவார். இவர் கதிர்நிரல் அளவியின் பொருள்வில்லைப் படிகம் வடிவமைத்த முன்னோடியும் ஆவார்.  

## வாழ்க்கை
இவரது தந்தையான ஜான் பிரான்சிசு மெக்கிளீன் ஒரு பொறியாளரும் அரசு கழக ஆய்வுறுப்பினரும் ஆவார். பிராங்கு மெக்கிளீன் 1859 இல் கேம்பிரிட்ஜ் பல்கலைக்கழக டிரினிட்டி கல்லூரியில் பட்டம் பெற்றதும் அங்கே இவர் அடுத்த மூன்றாண்டுகளுக்குப் பட்டமேற்படிப்பு அறிஞராக இருந்துள்ளார். அப்போதே, 1859 முதல் 1862 வரை இவர் சர் ஜான் ஆவுக்சா குழுமத்தில் பொறியியல் பயிற்சியாளராகவும் விளங்கினார். அப்போது இவர் பென்சு மாவட்டங்களுக்கான வடிகால் அமைப்புகளின் மேம்பாட்டில் பங்கேற்றுள்ளார். இவர் 1862 இல் மெக்கிளீன், சுட்டைல்மன் குழுமத்தில் பங்குதாரராக இருந்து 1870 இல் வானியலில் ஈடுபட அதிலிருந்து பணிவிடை பெற்றுள்ளார். இவர் தன் மனைவி கிரெகு எனும் எல்லனுடனும் தம் மக்களுடனும் (மூன்று மகன்கள், இரண்டு மகள்கள்) பெர்ன்கிளிப்பில் உள்ள தர்ன்பிரிட்ஜ் வெல்சில் வாழ்ந்தார்.  

இவர் வானியலில் கதிர்நிரல் அளவி வடிவமைப்புப் பணியில் முதன்மையான பங்களிப்பு செய்துள்ளார். இவர் தனது பயனுக்கான விண்மீன் கதிர்நிரல் அளவியை 1875 இல் புனைந்துள்ளார். இதைக் கொண்டு சூரிய prominences நோக்கிடு செய்துள்ளார். இவர்1877 இல் தர்ன்பிரிட்ஜில் உள்ள இரசுட்டுகால் வீட்டிற்குச் சென்று அங்கே வீட்டின் கூரையில் தன் வரிக்கீற்று கதிர்நிரல் அளவியுடனும் மின்பயன்கருவியுடனும் இணைந்த புவிமுனை சூரிய நோக்களவியை நிறுவி, சூரிய கதிர்நிரலையும் உயரெடைத் தனிமங்களின் கதிர்நிரலையும் ஆய்வுசெய்யத் தொடங்கியுள்ளார். இவர் ஒரு வான்காணகத்தை நிறுவி, வடத் தொகுத்து அரைக்கோளத்தின் மிகப் பொலிவான விண்மீன்களின் அளக்கையை மேற்கொண்டார். இவர் இரண்டு ஆண்டுகளில் வட அரைக்கோள அளக்கையை முடித்து, *இயற்கை* இதழில் 166 விண்மீன்களுக்க்கான கதிர்நிரல்களை வெளியிட்டார். இவர் 1897 இளவேனிற் காலத்தில் தென் அரைக்கோள விண்மீன்களை அளக்கை செய்ய, நன்னம்பிக்கைமுனைக்க்குச் சென்றார். ஆறு மாதங்களில் இவர் 116 பொலிவு மிக்க விண்மீன்களின் கதிர்நிரல் ஒளிப்படங்களை எடுத்து முடித்தார். பிறகு, 1897 இல் பீட்டா சுகார்ப்பி, பீட்டா கானிசு மெஜாரிசு, பீட்டா சென்ட்டாரி, பீட்டா குரூசிசு ஆகியவற்றின் கதிர்நிரல்களில் உயிரகத்தின் தடத்தைக் கண்டுபிடித்தார். இவருக்கு 1899 இல் விண்மீன்களின் கதிர்நிரல் அளக்கைப் பணிக்காக அரசு வானியல் கழகப் பொற்பதக்கம் வழங்கப்பட்டது. பிறகு, இவர் இலண்டனில் உள்ள 2, ஆன்சுலோ சதுக்கத்திலும் 1, ஆன்சுலோ தோட்டத்திலும் வாழ்துள்ளார். இவர் வரலாற்று ஆய்வுகளை மேற்கொண்டார்; தொல்நாணயங்களைத் திரட்டினார்;இத்தாலியிலும் பிரான்சிலும் குறிப்பிடத்தக்க இடைக்காலக் கலைப்படைப்புகள், நூல்கள், கையெழுத்துப்படிகள் ஆகியவற்றைத் திரட்டினார். இவரது மகன் பிரான்சிசு மெக்கிளீன் முன்னோடி வான்வலவராக மிகவும் பெயர்பெற்றார்.  

இவர் பெல்ஜியத்தில் உள்ள பிரசலில் இறந்தார். இவரது உடல் இலண்டனில் உள்ள கென்சால் கிரீன் கல்லறையில் அடக்கம் செய்யப்பட்டது.
# பிராங்கு ஆர்த்தர் பெல்லாமி


**பிராங்கு ஆர்த்தர் பெல்லாமி** *(Frank Arthur Bellamy)* (17 அக்தோபர் 1863 – 15 பிப்ரவரி 1936) ஒரு பிரித்தானிய வானியலாளர் ஆவார். இவர் தன் ஒன்றுவிட்ட உடன்பிறப்பான எத்தேல் பெல்லாமியுடன் இணைந்து *வான்வரை அட்டவணைகளில்* பணிபுரிந்தார்.  
## வாழ்க்கை
பிராங்கு பெல்லாமி 1863 இல் ஆக்சுபோர்டு, புனித ஜான் தெருவில் மாந்தேகு பெல்லாமிக்கு மகனாகப் பிறந்தார்.  

இவர் ஆக்சுபோர்டு மகதலின் கல்லூரியின் பள்ளியில் பயின்றுள்ளார். இவர் தன் பதினெட்டாம் அகவைக்கு சில மாதங்களுக்கு முன்பு, 1881 ஜூலையில் இராடுகிளிப் வான்காணகத்தில் இரண்டாம்நிலை உதவியாளராக பணியமர்த்தப்பட்டுள்ளார். இப்பதவியில் முன்பு இவரது அண்ணன்களான பிரெடெரிக்கும் காரியும் இருந்துள்ளனர்.  

பெல்லாமி பிரித்தானிய வானியலாளராகி, எத்தேல் பெல்லாமி எனும் தன் ஒன்றுவிட்ட உடன்பிறப்புடன் இணைந்து *வான்வரை அட்டவணைகளை* உருவாக்கும் பணியில் ஈடுபட்டார். இவர்கள் இருவரும் இணைந்து 1,000,000 எண்ணிக்கைக்கும் மேலான விண்மீன்களின் தரவுகளை ஒளிப்பட நுட்பம் வழியாகப் பதிவு செய்தனர். இவர் அரசு வானிலையியல் கழகத்தின் ஆய்வுறுப்பினராக 1883 மே 16 இல் தேர்ந்தெடுக்கப்பட்டார். இவர் 1896 பிப்ரவரி 14 இல் அரசு வானியல் கழகத்தின் ஆய்வுறுப்பினராக தேர்ந்தெடுக்கப்பட்டார்.  

பெல்லாமி 1890 இல் நிறுவப்பட்ட ஆக்சுபோர்டு அஞ்சல்வில்லைக் கழகத்தின் நிறுவல் செயலாளராகவும் பொருளாளராகவும் விளங்கினார். இவர் இந்த இரு பதவிகளிலும் தன் இறப்புவரை தொடர்ந்து இருந்துள்ளார்.  

இவரும் இவரது நெருங்கிய உறவினரான எத்தேல் பெல்லாமியும் 1930 இல் ஆக்சுபோர்டு, வின்செசுட்டர் சாலை, 2 ஆம் இலக்க இல்லத்துக்குச் சென்று வாழலாயினர். அங்கு, இதற்கான நீலநிறப் பட்டயம் ஒன்று இவர்களது நினைவாக நிறுவப்பட்டுள்ளது.  

இவர் 1936 இல் தன் பிளாசுகெட்டு எனும் நண்பரோடு கீழே விழுந்து அடிபட்டாதால், ஆக்சுபோர்டு, வின்செசுட்டர் சாலை, 2 ஆம் இலக்க வீட்டில் இறந்தார். இவர் பலகாலம் தன் ஒன்றுவிட்ட உடன்பிறப்புடன் பணிபுரிந்தாலும் தன் இறுதிக் காலச் செல்வம் முழுவதையும் கேம்பிரிட்ஜ் பல்கலைக்கழகத்துக்கே எழுதி வைத்தார். இது குடும்பத்தினை விட சமூகத்துக்கே இவர் பெருமதிப்பு தந்ததைக் காட்டுகிறது. ஆனால், எத்தேல் பெல்லாமியின் நிதி, இவர் தன் சொத்தில் ஒருபகுதியை விற்க நேர்ந்தபோதெல்லாம் இவருக்கு உதவியுள்ளது.  

இவர் ஆக்சுபோர்டில் உள்ளபுனித செப்புல்கர் கல்லறையில் அடக்கம் செய்யப்பட்டார்.  
## அஞ்சல் வில்லை வெளியீடுகள்
- * ஆக்சுபோர்டு, கேம்பிரிட்ஜ் கல்லூரி தூதுவர் அஞ்சல் வில்லைகள், அட்டைகள் உறைகள் 1871-86*. 1921.
- * ஆக்சுபோர்டு, கேம்பிரிட்ஜ் பல்கலைக்கழகங்களில் பயன்படுத்தும் கல்லூரி தூதுவர் அஞ்சல் வில்லைகள், அட்டைகள் உறைகள் சுருக்கமான பதிவேடு, 1871முதல் 1895 வரையிலானதும்* ; * 1859 முதல் 1885 வரையில் ஆக்சுபோர்டு தொழில் ஒன்றியக் கழகம் பயன்படுத்திய அஞ்சல்வில்லைகளும்*, 1925.
- * PCGB வரலாறு 1909-12*. (ஜே. ஜே. தார்லோவுடன் இணைந்து)
# நபம் ரெபியா



**நபம் ரெபியா** (*Nabam Rebia*) என்பவர் அருணாச்சலப் பிரதேசத்தினைச் சேர்ந்த பாரதிய ஜனதா கட்சியின் அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவையில் அருணாச்சலப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். அருணாச்சல பிரதேச சட்டமன்றத்தின் பேரவைத் தலைவராக இருந்துள்ளார்.  

முன்னதாக இவர் இந்தியத் தேசிய காங்கிரசு கட்சியின் உறுப்பினராக, மாநிலங்களவையில் அருணாச்சல பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார். இவர் அருணாச்சலப் பிரதேச சட்டமன்றத் தொகுதியான தோய்முக்கு தொகுதியின் முன்னாள் சட்டமன்ற உறுப்பினர் மற்றும் அருணாச்சல பிரதேசத்தில் பாஜக தலைமையிலான பெமா காண்டு அரசாங்கத்தில் நகர்ப்புற வளர்ச்சி, நகரத் திட்டமிடல், வீட்டுவசதி, நகர்ப்புற உள்ளாட்சி அமைப்புகள் மற்றும் சட்டம் மற்றும் நீதி அமைச்சராக இருந்தவர் ஆவார்.
# ஹங்கு மாவட்டம்

## மாவட்ட நிர்வாகம்
இம்மாவட்டம் இரண்டு தாலுகாக்கள் கொண்டது. அவைகள்:  
1. ஹங்கு தாலுகா
1. தால் தாலுகா

## மக்கள் பிரதிநிதிகள்
இம்மாவட்டம் ஒரு பாகிஸ்தான் நாடாளுமன்ற தொகுதியும், கைபர் பக்துன்வா மாகாணச் சட்டமன்றத்திற்கு இரண்டு சட்டமன்றத் தொகுதிகளையும் கொண்டுள்ளது.  
## இதனையும் காண்க
- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# குர்ரம் மாவட்டம்


| name =குர்ரம் மாவட்டம்  
| native_name =  
| settlement_type =மாவட்டம்  

| image_skyline =  
| imagesize =  
| image_alt =  
| image_caption = மேல்:குர்ரம் நகரத்தின் காட்சி  
கீழ்:பராசினார் மலைகள்  

| image_map = Kurram in Khyber Pakhtunkhwa (Pakistan).svg  
| map_alt =  
| map_caption =பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தில் குர்ரம் மாவட்டத்தின் அமைவிடம் (சிவப்பு நிறத்தில்)  
| coordinates =  

| subdivision_type = நாடு  
| subdivision_name =  
|subdivision_type1 = மாகாணம்  
|subdivision_name1 = கைபர் பக்துன்வா மாகாணம்  
| subdivision_type2 =  
| subdivision_name2 =  

| established_title = Established  
| established_date =  

| seat_type = தலைமையிடம்  
| seat =பராச்சிநர்  
| parts_type = தாலுகாக்கள்  
| parts_style = para  
| p1 = 3  
| p2 =  

| government_footnotes =  
| government_type = மாவட்ட நிர்வாகம்  
| leader_party =  
| leader_title = Deputy Commissioner  
| leader_name =  
| leader_title1 = District Police Officer  
| leader_name1 =  
| leader_title2 = District Health Officer  
| leader_name2 =  

| area_footnotes =  
| area_total_km2 = 3,380  

| elevation_footnotes =  
| elevation_m =  
| elevation_max_footnotes =  
| elevation_max_m =  
| elevation_min_footnotes =  
| elevation_min_m =  

| population_footnotes = இதன் நிர்வாகத் தலைமையிடம் **பராச்சிநர்** நகரம் ஆகும். பராச்சிநர் நகரம், கைபர் பக்துன்வா மாகாணத் தலைநகரான பெசாவர் நகரத்திற்கு தென்மேற்கே 252 கிலோ மீட்டர் தொலைவில் உள்ளது. இம்மாவட்டத்தில் 98.6% மக்கள் பஷ்தூ மொழி பேசுகின்றனர். இம்மாவட்டத்தில் குர்ரம் ஆறு பாய்கிறது. இதன் பெரும்பான்மை மக்கள் பஷ்தூ மொழி பேசும் சியா இசுலாம் பிரிவினர் ஆவார். இம்மாவட்டத்தின் கிழக்கு, வடகிழக்கு பகுதி தவிர மற்ற பகுதிகள் ஆப்கானித்தான் நாட்டை எல்லைகளாக கொண்டுள்ளது.  

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 615,372 ஆகும். அதில் ஆண்கள் 3,06,935 மற்றும் பெண்கள் 3,08,393 உள்ளனர். எழுத்தறிவு 40.43% கொண்டுள்ளது. 93.82% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 904 பேர் மட்டுமே உள்ளனர். 98.6% மக்கள் பஷ்தூ மொழி பேசுகின்றனர்.  
## மாவட்ட நிர்வாகம்
குர்ரம் மாவட்டம் 3 தாலுகாக்கள் கொண்டது.அவைகள்:  

- மத்திய குர்ரம் தாலுகா
- கீழ் குர்ரம் தாலுகா
- மேல் குர்ரம் தாலுகா
### சட்டமன்றப் பிரதிநிதிகள்
கைபர் பக்துன்வா மாகாணச் சட்டமன்றத்திற்கு இம்மாவட்டம் இரண்டு தொகுதிகளைக் கொண்டுள்ளது.  

## இதனையும் காண்க
- வசீரிஸ்தான்
- தெற்கு வசீரிஸ்தான் மாவட்டம்
- வடக்கு வசீரிஸ்தான் மாவட்டம்
- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# ஒராக்சாய் மாவட்டம்

ஒராக்சாய் மாவட்டம்  
## மாவட்ட நிர்வாகம்
இம்மாவட்டம் 4 தாலுகா]]க்கள் கொண்டது. அவைகள்:  
- இஸ்மாயில் சாய் தாலுகா
- நடு ஒராக்சாய்
- கீழ் ஒராக்சாய்
- மேல் ஒராக்சாய்
## இதனையும் காண்க
- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# பெர்தானா புத்ரா



**பெர்தானா புத்ரா** (மலாய்: *Perdana Putra*; ஆங்கிலம்: *Perdana Putra*); என்பது மலேசியா, புத்ராஜெயாவில் உள்ள ஒரு கட்டிடமாகும். இதில் மலேசியப் பிரதமரின் அலுவலக வளாகம் அமைந்து உள்ளது.  

புத்ராஜெயாவின் பிரதான மலையில் அமைந்துள்ள இந்தக் கட்டிடம், மலேசிய மத்திய அரசின் நிர்வாகப் பிரிவின் நினைவுச் சின்னமாக விளங்குகிறது.  

## வரலாறு

இந்தக் கட்டிடத்தின் கட்டுமானம் 1997-இல் தொடங்கப்பட்டு 1999-இன் தொடக்கத்தில் நிறைவு அடைந்தது. பிரதமர் துறையின் அனைத்துப் பிரிவுகளும் கோலாலம்பூரில் இருந்து புத்ராஜெயாவிற்கு மாற்றப்பட்ட பின்னர், ஏப்ரல் 1999-இல் இந்தக் கட்டிடம் பயன்பாட்டிற்கு அனுமதிக்கப்பட்டது.  

## கட்டிடக்கலை

இந்தக் கட்டிடத்தின் கலை வடிவமைப்பு மலாய், இசுலாமிய மற்றும் ஐரோப்பிய கலாசாரங்களான பல்லேடியன் (*Palladian*) மற்றும் நியோகிளாசிசம் (N*eoclassicism*) போன்றவற்றைக் கொண்டது.[1] அகிடா (*aQidea*) கட்டிடக் கலைஞரான அகமது ரோசி அப்த் வகாப் (*Ahmad Rozi Abd Wahab*) எனும் கலைஞரால் வடிவமைக்கப்பட்டது.  

மலேசியாவின் 4-ஆவது, 7-ஆவது பிரதமரான மகாதீர் பின் முகமதுவின் முயற்சியால் இந்தக் கட்டிடம் கட்டப்பட்டது.  

## கட்டிடத்தின் உட்புறம்

பெர்தானா புத்ராவின் உட்புற அமைப்பில் உள்ள முக்கிய அறைகள் மற்றும் அரங்குகள்:  

- பிரதமர் அலுவலகம்
- துணை பிரதமர் அலுவலகம்
- சிறிய மாநாட்டு மண்டபம்
- பெரிய மாநாட்டு மண்டபம்
- பார்வையாளர் அரங்கம்
- பிரதிநிதிகள் அறை
- முக்கியப் புள்ளிகள் அறை
- முக்கியப் புள்ளிகள் விருந்து மண்டபம்
- தேசியப் பாதுகாப்பு பிரிவு அலுவலகம்
- தேசியப் பொருளாதார நடவடிக்கை அலுவலகம்
# கீழ் தீர் மாவட்டம்

## மாவட்ட நிர்வாகம்
இம்மாவட்டம் 5 தாலுகாக்கள் கொண்டது. இம்மாவட்டம் பாகிஸ்தான் நாடாளுமன்றத்திற்கு ஒரு தொகுதியும், கைபர் பக்துன்வா மாகாணச் சட்டமன்றத்திற்கு 5 தொகுதிகளும் கொண்டுள்ளது.  
## இதனையும் காண்க
- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# மேல் தீர் மாவட்டம்



**மேல் தீர் மாவட்டம்** (**Upper Dir District**) (, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் **தீர்** நகரம் ஆகும். தீர் நகரம், கைபர் பக்துன்வா மாகாணத் தலைநகரான பெசாவர் நகரத்திற்கு வடக்கே 269 கிலோ மீட்டர் தொலைவில் உள்ளது. 1970-ஆம் ஆண்டில் தீர் மாவட்டத்தின் பகுதிகளைக் கொண்டு மேல் தீர் மாவட்டம் மற்றும் கீழ் தீர் மாவட்டம் என இரண்டாகப் பிரிக்கப்பட்டது.  
## அமைவிடம்
பாகிஸ்தானின் வடக்கில் உள்ள மேல் தீர் மாவட்டத்தின் வடக்கிலும், வடமேற்கிலும் முறையே சித்ரால் மாவட்டம் மற்றும் ஆப்கானித்தான் உள்ளது. கிழக்கில் சுவாத் மாவட்டம், தெற்கில் கீழ் தீர் மாவட்டம் எல்லைகளாக உள்ளது.  

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 9,47,401 ஆகும். அதில் ஆண்கள் 4,66,594 மற்றும் பெண்கள் 4,80,766 உள்ளனர். இதன் சராசரி எழுத்தறிவு 46.09% ஆகும். 95.35% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 471 பேர் மட்டுமே உள்ளனர் 90.78% மக்கள் பஷ்தூ மொழியும், கோகிஸ்தானி மொழி போன்ற பிற மொழிகள் பேசுவோர் 8.60% ஆக உள்ளனர்.  
- தீர் நகர தாலுகா
- செரிங்கல் தாலுகா
- வாரி தாலுகா

### மக்கள் பிரதிநிதிகள்
இம்மாவட்டம் பாகிஸ்தான் நாடாளுமன்றத்திற்கு ஒரு தொகுதியும், கைபர் பக்துன்வா மாகாணச் சட்டமன்றத்திற்கு 3 தொகுதிகளையும் கொண்டுள்ளது.  
## இதனையும் காண்க
- கீழ் தீர் மாவட்டம்
- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# இராம்ஜி கௌதம்



**இராம்ஜி கௌதம்** (*Ramji Gautam*) என்பவர் இந்திய அரசியல்வாதியும் அரசியல் வியூகம் வகுப்பவரும் ஆவார். இவர் உத்தரப்பிரதேச மாநிலத்தில் ஜாதவ் குடும்பத்தில் பிறந்தவர். இவர் தற்போது இந்திய நாடாளுமன்றத்தின் மேல்சபையான மாநிலங்களவையின் உறுப்பினராக உள்ளார். பகுஜன் சமாஜ் கட்சியின் தேசிய துணைத் தலைவராக இருந்த கௌதம் தற்போதைய தேசிய ஒருங்கிணைப்பாளராக உள்ளார்.
# அம்பாதாசு தன்வே



**அம்பாதாசு** **தன்வே** (*Ambadas Danve*; ) என்பவர் இந்திய அரசியல்வாதியும் மகாராட்டிர மாநில சிவ சேனா கட்சியின் தலைவரும் ஆவார். இவர் மகாராட்டிர சட்டமன்ற மேலவையில் எதிர்க்கட்சித் தலைவராக உள்ளார். இவர் அவுரங்காபாத் - ஜால்னா அதாரிட்டிசு தொகுதியின் சட்டமன்ற உறுப்பினர் ஆவார்.  

## வகித்த பதவிகள்

- 2000: அவுரங்காபாத் மாநகராட்சி உறுப்பினர்
- 2011: சிவசேனாவின் அவுரங்காபாத் பிரமுகராக நியமிக்கப்பட்டார்
- 2019: மகாராட்டிர சட்ட மேலவை உறுப்பினர்

## மேலும் பார்க்கவும்

- மகாராஷ்டிரா சட்ட மேலவை உறுப்பினர்களின் பட்டியல்
# பத்மாவதி ( மத்தியப் பிரதேசம் )


சிலை]]  

**பத்மாவதி** (*Padmavati*) என்பது மத்தியப் பிரதேசத்தில் உள்ள நவீன **பவாயா**வுடன் அடையாளம் காணப்பட்ட ஒரு பண்டைய இந்திய நகரமாகும். இது எட்டாம் நூற்றாண்டின் சமசுகிருத மொழி நாடகங்கள் மற்றும் கவிதைகளால் நன்கறியப்பட்ட அறிஞரான பவபூதியின் *மாலதிமாதவன்* (மாலதி – மாதவனின் காதல் கதை) பாணபட்டரின் ஹர்ஷசரிதம், போஜ மன்னனின் சரசுவதிகண்டபாரணம் போன்ற பல சமசுகிருத நூல்களில் குறிப்பிடப்பட்டுள்ளது. பாரா மற்றும் சிந்து நதிகளுக்கிடையில் அமைந்துள்ள சிகரங்கள் மற்றும் வாயில்கள் கொண்ட உயரமான மாளிகைகள் மற்றும் கோயில்கள் கொண்ட நகரத்தை பவபூதி விவரிக்கிறார்.  

கஜுராஹோவின் கொக்கலா கிரகபதி கல்வெட்டு போன்ற கல்வெட்டுகளிலும் இது குறிப்பிடப்பட்டுள்ளது. இந்நகரில் பலம் வாய்ந்த குதிரைகள் ஓடுவதால் புழுதி எழுந்ததாகவும், உயரமான மாளிகைகள் வரிசையாக இருந்ததாகவும் கல்வெட்டு குறிப்பிடுகிறது.  

## அடையாளம்
அலெக்சாண்டர் கன்னிங்காம் பத்மாவதியை குவாலியர் அருகே தற்போதைய நார்வாருடன் அடையாளம் காட்டினார். எம்.பி கார்டே 1924-25, 1933-34 மற்றும் 1941 இல் பவாயாவில் அகழ்வாராய்ச்சிகளை மேற்கொண்டார். அவர் பவாயாவை பண்டைய பத்மாவதியுடன் அடையாளப்படுத்துகிறார். கன்னிங்காமின் நார்வாருடனான அடையாளத்தை நிராகரித்தார். கி.பி 210-340 க்கு இடைப்பட்ட காலகட்டம் கொண்ட பல நாக மன்னர்களின் நாணயங்கள் பவாயாவில் கண்டுபிடிக்கப்பட்டுள்ளன.  

## பழங்காலப் பொருட்கள்
பவாயாவில் கிடைத்த பழங்காலப் பொருட்களில் இயட்சனான மணிபத்ரனின் உருவமும் உள்ளது. இது சிவனந்தி மன்னனின் நான்காம் ஆட்சியாண்டில் நிறுவப்பட்டதாகவும், கோஸ்தர்கள் அல்லது வணிகர்களால் வழிபட்டதாகவும் குறிப்பிடும் கல்வெட்டும் உள்ளது.  

## இதனையும் பார்க்கவும்

- நர்வார் காசுப் பதிப்பு